**Մուհամմադ Դիաբ Իբրահիմ Դեյֆ** (արաբ․՝ محمد دياب إبراهيم المصري‎‎, հայտնի է որպես **Մուհամմադ Դեյֆ** կամ **Աբու Խալիդ**, օգոստոսի 12, 1965(1965-08-12), Խան Յունիս, Գազայի հատված, Պաղեստին), պաղեստինցի ահաբեկիչ, 1996 թվականից, մի շարք երկրներում ահաբեկչական կազմակերպություն ճանաչված ՀԱՄԱՍ իսլամիստական կազմակերպության ռազմական թևի հրամանատար։ Իսրայելում Դեյֆը համարվում է ամենավտանգավոր ահաբեկիչներից մեկը, ով անձամբ բազմաթիվ ահաբեկչություններ է ծրագրել խաղաղ քաղաքացիների դեմ։

Կենսագրություն
--------------

Եղել է Յահյա Այաշի աշակերտը. զբաղեցրել է Իզ ադ-Դին ալ-Կասսամ խմբերի ղեկավարի պաշտոնը իր նախորդի՝ Սալահ Շեհադեի մահից հետո։

Այաշի մահից հետո Դեյֆի ղեկավարությամբ ՀԱՄԱՍ-ը մի շարք ահաբեկչություններ է իրականացրել։ Դեյֆը պատասխանատու է նաև իսրայելցի զինվորների առևանգման համար, որոնցից առավել մեծ ճանաչում է ձեռք բերել Նախշոն Վաքսմանի առևանգումն ու սպանությունը։ 1996 թվականին մի շարք ահաբեկչություններից հետո, երբ մեկ շաբաթվա ընթացքում զոհվեց 58 խաղաղ քաղաքացի, Դեյֆը անհետացավ, և շատերը կարծում էին, որ նա գտնվում է Եգիպտոսում։ Բայց երկու տարի անց, այն ծանր վիճակի պատճառով, որում գտնվում էին Պաղեստինի ռազմական կազմակերպությունները իրենց առաջնորդներից շատերի ոչնչացումից հետո, Դեյֆը ստիպված էր կրկին զբաղվել Գազայի հատվածից ահաբեկչությունների նախապատրաստմամբ։

Իսրայելի հատուկ ծառայությունները յոթ անգամ փորձել են ոչնչացնել նրան, բայց Դեյֆին ամեն անգամ հաջողվել է խուսափել մահից։ 2002 թվականին, իր մեքենայի մեջ հրթիռի ուղիղ հարվածի արդյունքում, Դեյֆը կորցրեց աչքն ու ձեռքը։ 2006 թվականին իսրայելական հարձակման հետևանքով, այն տան վրա, որտեղ տեղի էր ունենում ՀԱՄԱՍ-ի առաջնորդների հանդիպումը, ըստ չհաստատված տեղեկությունների, նա կաթվածահար է եղել։

Իսրայելական հատուկ ծառայությունները կարծում են, որ Սուֆա և Քերեմ Շալոմ անցակետերում իսրայելցի զինվորականների վրա հարձակումը, 2006 թվականի հունիսին զինծառայող Գիլադ Շալիթի առևանգումը ծրագրվել են Մոհամմադ Դեյֆի կողմից։ Նա շարունակում է մնալ ՀԱՄԱՍ-ի մարտական թևի փաստացի առաջնորդը, իսկ նրա ազդեցությունն աճել է 2012 թվականի աշնանը իսրայելցի զինվորականների կողմից Ահմեդ Ջաբարիի վերացումից հետո։

2014 թվականի օգոստոսի 19-ին իսրայելական ավիացիան 3 ռումբ է նետել Գազայի հատվածում ոմն Ահմեդ Յասին Դալուի տան վրա, որտեղ ենթադրաբար գտնվել են Դեյֆը և նրա կանանցից մեկը (27 տարեկան), նրանց դուստրը (3 տարեկան) և որդին (7 ամսական)։ Օգոստոսի 21-ի գիշերը Գազայի պաղեստինյան լրատվական գործակալությունը հրապարակել է բժշկական տեղեկանք, ըստ որի՝ Դեյֆը, նրա կինն ու որդին մահացել են Շիֆա հիվանդանոցում՝ իսրայելական հարվածից հետո։ ՀԱՄԱՍ-ը հերքում է այդ տեղեկությունը։

Ծանոթագրություններ
------------------

1. 1 2 3  "ЦАХАЛ предпринял попытку ликвидации лидера боевиков ХАМАС Мухаммада Дэйфа". Արխիվացված է the original 2014 թ․ օգոստոսի 21-ին. Retrieved 2014 թ․ օգոստոսի 20. `{{cite web}}`: Unknown parameter `|deadlink=` ignored (`|url-status=` suggested) (help)
2. ↑  "محمد الضيف.. مُقعد يقود القسام". Արխիվացված է the original 2018 թ․ օգոստոսի 10-ին. Retrieved 2014 թ․ օգոստոսի 20. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  "Израиль и ХАМАС вновь начали взаимные обстрелы". Արխիվացված է the original 2014 թ․ օգոստոսի 23-ին. Retrieved 2014 թ․ օգոստոսի 20. `{{cite web}}`: Unknown parameter `|deadlink=` ignored (`|url-status=` suggested) (help)
4. ↑  "Лапид: «Мы будем искать Мухаммада Дэйфа, и мы найдём его»". Արխիվացված է the original 2016 թ․ մարտի 4-ին. Retrieved 2014 թ․ օգոստոսի 10. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  "Израиль подтвердил: мы целились в Дейфа". Արխիվացված է the original 2014 թ․ օգոստոսի 22-ին. Retrieved 2014 թ․ օգոստոսի 21. `{{cite web}}`: Unknown parameter `|deadlink=` ignored (`|url-status=` suggested) (help)
6. ↑  "В Интернете появилось свидетельство о смерти главного террориста ХАМАСа". Արխիվացված է the original 2014 թ․ օգոստոսի 22-ին. Retrieved 2014 թ․ օգոստոսի 21. `{{cite web}}`: Unknown parameter `|deadlink=` ignored (`|url-status=` suggested) (help)

Արտաքին հղումներ
----------------

* Змеиная голова ХАМАСа (полное досье на Дейфа)